ANAN ไม่ปลื้ม กำไร Q2/58 ลดลง 77% หลังรายได้การขายอสังหาฯ ลด
ANAN ไม่ปลื้ม กำไร Q2/58 ลดลง 77% มาที่ 71.96 ลบ. จาก 318.64 ลบ. เมื่อปีก่อน หลังรายได้การขายอสังหาฯ ลดขณะที่ช่วง 6 เดือนมีกำไร 145.22 ลดลง 66% จาก 429.12 ลบ. เมื่อปีก่อน พร้อมแจกปันผล 0.032 บ./หุ้น XD วันที่ 25 ส.ค.58 กำหนดจ่ายปันผล 10 ก.ย.นี้ 
13 ส.ค. 2558

บริษัท อนันดา ดีเวลลอปเม้นท์ จำกัด (มหาชน) หรือ ANAN รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 71.96ล้านบาท หรือมีกำไรสุทธิ 0.02บาทต่อหุ้น ลดลง77% จากช่วงเดียวกันของปีก่อนที่มีกำไรสุทธิ 318.64ล้านบาท หรือมีกำไรสุทธิ 0.10บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 145.52ล้านบาท หรือ 0.04บาทต่อหุ้น ลดลง 66% จากช่วงเดียวกันของปีก่อนที่มีกำไรสุทธิ 429.12ล้านบาท หรือ 0.13บาทต่อหุ้น
ทั้งนี้ผลการดำเนินงานดังกล่าวที่พลิกขาดทุน เนื่องจากการลดลงของรายได้จากการขายอสังหาริมทรัพย์และส่วนแบ่งขาดทุนจากบริษัทร่วมและกิจการร่วมค้า
พร้อมกันนี้บริษัทยังประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 30 มิ.ย. 2558 อัตราจ่ายเป็นเงินสด 0.032 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค. 2558 ทั้งนี้ กำหนดจ่ายเงินปันผลในวันที่ 10 ก.ย. 2558
 
 